CELEX: 62015TN0069
Language: sl
Date: 2015-02-12 00:00:00
Title: Zadeva T-69/15: Tožba, vložena 12. februarja 2015 – NK Rosneft in drugi/Svet

13.7.2015   
            
            
               SL
            
            
               Uradni list Evropske unije
            
            
               C 228/15
            
         Tožba, vložena 12. februarja 2015 – NK Rosneft in drugi/Svet
   (Zadeva T-69/15)
   (2015/C 228/18)
   Jezik postopka: angleščina
   
      Stranke
   
   
      Tožeče stranke: NK Rosneft OAO (Moskva, Rusija), RN-Shelf-Arctic OOO (Moskva), RN-Shelf-Dalniy Vostok ZAO (Južno-Sahalinsk, Rusija), RN-Exploration OOO (Moskva) in Tagulskoe OOO (Krasnoyarsk, Rusija) (zastopnik: T. Beazley, QC)
   
      Tožena stranka: Svet Evropske unije
   
      Predlogi
   
   Tožeče stranke Splošnemu sodišču predlagajo, naj:
   
               —
            
            
               razveljavi člen 1(1) Sklepa Sveta 2014/872/SZVP z dne 4. decembra 2014 (drugi sklep o spremembi) o spremembi Sklepa 2014/512/SZVP o omejevalnih ukrepih zaradi delovanja Rusije, ki povzroča destabilizacijo razmer v Ukrajini, in Sklepa 2014/659/SZVP o spremembi Sklepa 2014/512/SZVP (1);
            
         
               —
            
            
               razveljavi člen 1(3) do (8) Uredbe Sveta (EU) št. 1290/2014 z dne 4. decembra 2014 (druga uredba o spremembi) o spremembi Uredbe (EU) št. 833/2014 o omejevalnih ukrepih zaradi delovanja Rusije, ki povzroča destabilizacijo razmer v Ukrajini in spremembi Uredbe (EU) št. 960/2014, ki spreminja Uredbo (EU) št. 833/2014 (2);
            
         
               —
            
            
               dalje ali podredno, razveljavi Sklep Sveta 2014/872/SZVP in Uredbo Sveta (EU) št. 1290/2014 v delu, v katerem se nanašata na tožeče stranke; in
            
         
               —
            
            
               Svetu naloži plačilo stroškov.
            
         
      Tožbeni razlogi in bistvene trditve
   
   Tožeče stranke v utemeljitev tožbe navajajo devet tožbenih razlogov. Tožeče stranke v okviru teh razlogov trdijo, da Svet ni bil pristojen za sprejetje drugih ukrepov o spremembi oziroma, če je bil, jih ni mogel sprejeti zakonito.
   
               1.
            
            
               Prvi tožbeni razlog: drugi ukrepi o spremembi niso bili obrazloženi v zadostni meri, da bi omogočali nadzor zakonitosti in so v nasprotju s pravico do obrambe tožečih strank in njihovimi pravicami do učinkovitega pravnega varstva.
            
         
               2.
            
            
               Drugi tožbeni razlog: cilj, ki mu sledijo drugi ukrepi o spremembi, ni zakoniti cilj SZVP.
            
         
               3.
            
            
               Tretji tožbeni razlog: drugi ukrepi o spremembi so v nasprotju z obveznostmi mednarodnega prava Unije na podlagi Sporazuma o partnerstvu in sodelovanju z Rusijo in/ali Splošnega sporazuma o carinah in trgovini.
            
         
               4.
            
            
               Četrti tožbeni razlog: druga uredba o spremembi ne kaže razumne povezave med cilji Sklepa in sredstvi za njihovo uresničitev.
            
         
               5.
            
            
               Peti tožbeni razlog: druga uredba o spremembi z vsebinskega vidika ne uresničuje ustrezno določb Sklepa.
            
         
               6.
            
            
               Šesti tožbeni razlog: drugi ukrepi o spremembi so v nasprotju z načelom enakega obravnavanja in prepovedi samovolje.
            
         
               7.
            
            
               Sedmi tožbeni razlog: drugi ukrepi o spremembi niso sorazmerni s ciljem Sklepa in zato nedovoljeno posegajo v zakonodajne pristojnosti Unije in pomenijo nesorazmeren poseg v temeljne pravice tožečih strank.
            
         
               8.
            
            
               Osmi tožbeni razlog: drugi ukrepi o spremembi vsebujejo zlorabo pooblastil.
            
         
               9.
            
            
               Deveti tožbeni razlog: drugi ukrepi o spremembi kršijo načelo pravne varnosti zaradi pomanjkanja jasnosti bistvenih izrazov.
            
         
      (1)  UL L 349, 5.12.2014, str. 58.
   
      (2)  UL L 349, 5.12.2014, str. 20.